title: Komisijas Īstenošanas regula (ES) Nr. 425/2013 ( 2013. gada 7. maijs ), ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Pesca di Leonforte (AĢIN)]

text:
               9.5.2013

               LV

               Eiropas Savienības Oficiālais Vēstnesis

               L 127/12

         KOMISIJAS ĪSTENOŠANAS REGULA (ES) Nr. 425/2013
   (2013. gada 7. maijs),
   ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Pesca di Leonforte (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 53. panta 2. punkta otro daļu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija izvērtēja Itālijas lūgumu apstiprināt specifikācijas elementu grozījumus aizsargātajai ģeogrāfiskās izcelsmes norādei “Pesca di Leonforte”, kas reģistrēta saskaņā ar Komisijas Regulu (EK) Nr. 622/2010 (2).

               (2)

               Lūguma mērķis ir grozīt specifikāciju, no produkta apraksta svītrojot šķīstošo cietvielu pieļaujamo saturu un grozot atļauto potcelmu sarakstu un to augļu koku stādījumu attālumu, kuru vainagu atbilstīgi ražošanas metodei veido vāzes formā.

               (3)

               Komisija izvērtēja minētos grozījumus un nolēma, ka tie ir pamatoti. Tā kā grozījums Regulas (ES) Nr. 1151/2012 53. panta 2. punkta trešās daļas nozīmē ir maznozīmīgs, Komisija to var apstiprināt, nepiemērojot minētās regulas 50.–52. pantā izklāstīto procedūru,

         IR PIEŅĒMUSI ŠO REGULU.
   1. pants
   Aizsargātās ģeogrāfiskās izcelsmes norādes “Pesca di Leonforte” specifikāciju groza saskaņā ar šīs regulas I pielikumu.
   2. pants
   Vienotais dokuments, kurā sniegti galvenie specifikācijas elementi, minēts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 7. maijā

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 182, 16.7.2010., 1. lpp.

      I PIELIKUMS
      Ar aizsargāto cilmes vietas nosaukumu “Pesca di Leonforte” apzīmētā produkta specifikācijā apstiprina šādus grozījumus.
      Produkta apraksts. Lai neizslēgtu persikus, kuriem Briksa grādos izteiktā vērtība ir lielāka par 13, tika nolemts, ka ir lietderīgi norādīt tikai šķīstošo cietvielu minimālo saturu. Šīs izmaiņas, kas izdarītas uzlabošanas nolūkā, ļauj nosaukumu “Pesca di Leonforte” izmantot augļiem, kuru cukuru saturs ir lielāks par iepriekš norādīto.
      Ražošanas metode. Izmaiņas attiecas uz atļautajiem potcelmiem: tiek pieļauti savvaļas un klonētie persiku koku potcelmi un Prunus hibrīdi, kuru saderība ar ekotipiem un piemērošanās vides apstākļiem ir pierādīta. Šo potcelmu izmēģināšanai obligāti jānoris specifikācijā noteiktajā teritorijā. Tajā pašā pantā stādījumu attālums kokiem, kuru vainags veidots parastā vai atliektā vāzes (glāzes) formā, tika grozīts, jo šāds attālums lauksaimniekiem ir izdevīgāks, un tas jau tiek piemērots ražošanas teritorijā esošajos persikkoku dārzos. Tā rezultātā palielinās maksimālā raža no hektāra, kas līdzvērtīga 25 tonnām, nemainot stādījumu biezību.

      II PIELIKUMS
      VIENOTS KONSOLIDĒTS DOKUMENTS
      Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1)

      “PESCA DI LEONFORTE”
      EK Nr. IT-PGI-0105-01006-20.06.2012

         AĢIN ( X ) ACVN ( )

      1.   Nosaukums

      Nosaukums: “Pesca di Leonforte”
      2.   Dalībvalsts vai trešā valsts

      Itālija
      3.   Lauksaimniecības produkta vai pārtikas produkta apraksts

      3.1.   Produkta veids (II pielikums)

                  1.6. grupa.

                  Svaigi vai pārstrādāti augļi, dārzeņi un labība

            3.2.   Produkta apraksts, uz kuru attiecas 1. punktā minētais nosaukums

      Ar aizsargātu ģeogrāfiskās izcelsmes norādi “Pesca di Leonforte” apzīmē persikus, kas izaudzēti no tādu divu vietējo ekotipu persikkokiem — Bianco di Leonforte un Giallone di Leonforte —, kuri nav ierakstīti valsts šķirņu katalogā.
      Piedāvājot tirgū “Pesca di Leonforte”, šim AĢIN jābūt šādām īpašībām: pēc izskata tam jābūt svaigam un neskartam, veselam un bez iepuvumiem vai tādām izmaiņām, kas varētu to darīt nederīgu patērēšanai. Turklāt tam jābūt tīram, tas nozīmē — bez redzamiem svešķermeņiem un kaitēkļiem un to bojājumiem neatkarīgi no kaitēkļu attīstības stadijas; tam nedrīkst būt neraksturīga smarža un/vai garša.
      Mīkstuma konsistencei, mērot ar penetrometru ar 8 mm uzgali, jābūt vismaz 4,5 kg/cm2 Giallone di Leonforte ekotipam un vismaz 3,5 kg/cm2 Bianco di Leonforte ekotipam; pieļaujamais šķīstošo cietvielu daudzums ir 11 grādi pēc Briksa; augļu svars — no 100 līdz 350 gramiem. Augļa formai jābūt sfēriskai ar asimetriskām pusēm; Bianco di Leonforte ekotipa gadījumā mīkstumam jābūt baltam un miziņai — baltai ar sarkanām svītriņām, kas ne vienmēr redzamas; Giallone di Leonforte ekotipa gadījumā mīkstumam jābūt dzeltenam un miziņai — dzeltenai ar sarkanām svītriņām, kas ne vienmēr saskatāmas; mīkstumam jābūt cieši piesaistītam pie kauliņa.
      AĢIN “Pesca di Leonforte” var attiecināt tikai uz Extra un I šķiras persikiem.
      3.3.   Izejvielas (tikai pārstrādātiem produktiem)

      —
      3.4.   Dzīvnieku barība (tikai dzīvnieku izcelsmes produktiem)

      —
      3.5.   Īpaši ražošanas posmi, kas jāveic noteiktajā ģeogrāfiskajā apgabalā

      Lai mehāniski aizsargātu augļus no patogēnu aģentu iedarbības, ir obligāti jāizmanto pergamentpapīra maisiņi; maisiņi jāuzliek brīdī, kad auglis–kaulenis ir sasniedzis rieksta lielumu, bet katrā ziņā visvēlākais jūlijā. Ražas novākšana notiek no septembra pirmās dekādes līdz novembra pirmajai dekādei. Augļus novāc ar rokām, izvairoties no dienas vissiltākajām stundām un nepieļaujot tiešu saules staru iedarbību uz novāktajiem augļiem. Noņemot augļus no zariem, ir īpaši jāraugās, lai nesabojātu augļa kātiņu. Visbeidzot, lai neiebojātu augļus, ir jānoņem dzelzs pavediens, kas noslēdz papīra maisiņu.
      3.6.   Īpaši noteikumi griešanai, rīvēšanai, iepakošanai u. c.

      “Pesca di Leonforte” iepakošanai jānotiek ražošanas apgabalā, lai nevajadzētu persikus lieki pārvadāt un pārcilāt, kas izraisītu augļu notraipīšanu un iebojājumus, kuru dēļ augļiem piekļūst pelējuma sēnes un dažādi slimību ierosinātāji, kas apdraud produkta raksturīgās kvalitātes īpašības.
      Augļi, uz kuriem attiecas aizsargāta ģeogrāfiskās izcelsmes norāde “Pesca di Leonforte”, jālaiž tirdzniecībā kartona vai koka kārbās vai kastēs vai dažādas formas grozos, kuru ietilpība ir no 0,5 kg līdz 6 kg. Katrā iepakojumā jābūt vienas šķirnes, vienas šķiras viena izmēra un vienas gatavības pakāpes augļiem. Krāsojumam jābūt viendabīgam attiecībā uz katru ekotipu. Augļiem jābūt novietotiem vienā kārtā un citam no cita atdalītiem ar aizsargājošu materiālu. Aizsargājošajam un/vai dekoratīvajam materiālam jābūt jaunam, nesmaržīgam un netoksiskam; turklāt, nav pieļaujama arī produkta saskare ar zīmogkrāsām un/vai etiķetes piestiprināšanai lietotām līmēm. Turklāt iepakojumos nedrīkst būt nekādi svešķermeņi.
      Lai būtu neiespējami mainīt saturu laika posmos pēc iepakošanas, katram iepakojumam jābūt aizzīmogotam tā, lai, nepārplēšot zīmogu, to saturu nevarētu izņemt.
      3.7.   Īpaši noteikumi marķēšanai

      Uz etiķetes jābūt nosaukuma logotipam un Savienības grafiskajam simbolam.
      Ir aizliegts pievienot jebkuru papildu apzīmējumu, kas nav skaidri paredzēts noteikumos. Tomēr ir atļauts izmantot apzīmējumus, kas norāda uz privātiem zīmoliem ar nosacījumu, ka tiem nav slavinoša rakstura un ka to veids nemaldina patērētāju.
      Nosaukuma logotipu veido ovāls, kura iekšpusē ir attēlots Leonfortes pašvaldību simbolizējošais piemineklis Granfonte, uz kura ir priekšplānā uzlikts maisiņā iesaiņots persiks. Ovāla iekšienē augšējās puses vidusdaļā ir apzīmējums “Pesca di Leonforte”; apakšējās puses vidusdaļā ir akronīms “I.G.P.”. Zīmējumu ietver bieza, zaļa līnija, fons ir bāli dzeltens, Granfonte ir tādā pašā zaļā krāsā kā apzīmējumi “Pesca di Leonforte” un “I.G.P.”; persiks ir dzelteni oranžā krāsā ar zaļu lapu; maisiņš ir balts ar pelēkiem ieēnojumiem un melnu aukliņu, kas izceļ tā malas; visbeidzot, melna aukliņa apzīmē maisiņa aizdari.

      4.   Precīza ģeogrāfiskā apgabala definīcija

      “Pesca di Leonforte” ražošanas apgabalā ietilpst Leonforte, Enna, Calascibetta, Assoro un Agira pašvaldības teritorija Enna provincē.
      5.   Saikne ar ģeogrāfisko apgabalu

      5.1.   Ģeogrāfiskā apgabala specifika

      “Pesca di Leonforte” audzēšanas apgabals ģeogrāfiski atrodas pašā Sicīlijas “sirdī”. Augsnes ir aluviālas, pusvieglas; tās ir dziļas, mālainas un bagātas ar organiskajiem savienojumiem. Apgabalā valda raksturīgais Vidusjūras klimats ar siltām, ilgām un sausām vasarām un maigām, lietainām ziemām. Lietus periods ilgst no oktobra līdz martam. Visbeidzot, tieši ierobežotajā audzēšanas apgabalā lauksaimnieki ir izstrādājuši un attīstījuši audzēšanas paņēmienu, saskaņā ar kuru kokā augošus augļus ievieto maisiņos, lai pasargātu augļus no parazītiem un nodrošinātu pareizu nogatavošanās fāzes norisi, iekļaujoties ražas novākšanai paredzētajos termiņos.
      5.2.   Produkta specifika

      Augļu stingrā konsistence, vēlīnā nogatavošanās un maisiņu uzvilkšanas prakse atšķir “Pesca di Leonforte” no citiem šīs kategorijas produktiem.
      Savu īpašību dēļ “Pesca di Leonforte” ir pārdošanā tādā gada periodā, kad citi tās pašas kategorijas produkti tirgū vairs nav atrodami. Ražas novākšana faktiski notiek no septembra pirmās dekādes līdz novembra pirmajai dekādei. “Pesca di Leonforte” audzēšanas īpatnība ir maisiņu uzvilkšana kokā augošiem augļiem; tā tiek piemērota jau vairākus gadu desmitus; tā ļauj cīnīties pret Vidusjūras augļmušu (Ceratitis capitata). Laika gaitā metodes izmantošana ir kļuvusi par vienu no šai ražošanai visraksturīgākajiem aspektiem un ļāvusi uzlabot izturību pret nokrišņu iedarbību, augļus aizsargājot ar sudrabotu pergamenta papīru, kas ir izturīgs pret lietu.
      5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

      Prasību atzīt AĢIN “Pesca di Leonforte” pamato produkta reputācija un popularitāte: to pazīst pēc tādām raksturīgām kvalitātes īpašībām kā augļa stingrums un vēlīnā nogatavošanās, kas ļauj to piedāvāt tirgū laika posmos, kad persiku tirgū gandrīz vairs nav. Būtisks ir persiku ražotāja darbs; ražotājam apzinoties, ka viņa rokas rada unikālu produktu, viņš iemācījies prasmīgi pārvaldīt ražošanas procesu. Itin bieži viņš aicina talkā savus ģimenes locekļus, kas maisiņu uzvilkšanas laikā arī neatlaidīgi strādā dienu un nakti. Persiku pārdošana nodrošina ienākumus, kas ļauj uzlabot reģionā strādājošo dzīves apstākļus.
      Kopš divdesmit gadiem “Pesca di Leonforte” audzēšanai ir ievērojama ekonomiskā ietekme ne vien audzēšanas apgabalā, bet arī kaimiņu pašvaldību teritorijā gadskārtējo “Sagra” [ražas svētku] laikā, kas notiek oktobra pirmajā svētdienā prinča Nikolo Plačido Brančiforti [Nicolò Placido Branciforti] XVII gadsimtā celtās pilsētas vēsturiskajā centrā. Šo pasākumu produkta reklamēšanai un vērtēšanai 1982. gadā noteica tā laika vietējā pašvaldība, lai veicinātu šo augļu audzēšanas attīstību un lai uz salas dzīvojošie patērētāji iepazītos ar šā unikālā produkta specifiskumu. Jau kopš aizsākumiem “Sagra della pesca di Leonforte” ir piemērotākais pasākums šā vēlīnā augļa reklamēšanai.

         Atsauce uz specifikācijas publikāciju

      (Regulas (EK) Nr. 510/2006 5. panta 7. punkts) (2)

      Pašreizējā administrācija ir uzsākusi valsts iebildumu iesniegšanas procedūru, ar AĢIN „Pesca di Leonforte” apzīmētā produkta specifikācijas grozījumu pieteikumu 2012. gada 8. maijā publicējot Itālijas Republikas Oficiālā Vēstneša [Gazzetta Ufficiale della Repubblica Italiana] 106. numurā. Ar ražošanas specifikācijas konsolidēto tekstu var iepazīties šādā adresē:
      http://www.politicheagricole.it/flex/cm/pages/ServeBLOB.php/L/IT/IDPagina/3335

         (1)  Aizstāta ar Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām.

         (2)  Aizstāta ar Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām.


title: Komisijas Īstenošanas regula (ES) 2017/1919 (2017. gada 19. oktobris) par sausā vājpiena minimālo pārdošanas cenu trīspadsmitajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080

text:
               20.10.2017

               LV

               Eiropas Savienības Oficiālais Vēstnesis

               L 271/33

         KOMISIJAS ĪSTENOŠANAS REGULA (ES) 2017/1919
   (2017. gada 19. oktobris)
   par sausā vājpiena minimālo pārdošanas cenu trīspadsmitajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 32. pantu,
   tā kā:

               (1)

               Ar Komisijas Īstenošanas regulu (ES) 2016/2080 (3) ir sākta vājpiena pulvera pārdošana konkursa procedūrā.

               (2)

               Pamatojoties uz piedāvājumiem, kas saņemti trīspadsmitajai konkursa kārtai, būtu jānosaka minimālā pārdošanas cena.

               (3)

               Lauksaimniecības tirgu kopīgās organizācijas komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Lai pārdotu sauso vājpienu saskaņā ar konkursa procedūru, kas sākta ar Īstenošanas regulu (ES) 2016/2080, trīspadsmitajai konkursa kārtai, attiecībā uz kuru piedāvājumu iesniegšanas periods beidzās 2017. gada 17. oktobrī, minimālā pārdošanas cena ir EUR 144,05/100 kg.
   2. pants
   Šī regula stājas spēkā stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 19. oktobrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 206, 30.7.2016., 71. lpp.

      (3)  Komisijas 2016. gada 25. novembra Regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).


title: Komisijas Īstenošanas regula (ES) Nr. 93/2012 ( 2012. gada 3. februāris ) par atļauju izmantot Lactobacillus plantarum (DSM 8862 un DSM 8866) kā barības piedevu visām dzīvnieku sugām  Dokuments attiecas uz EEZ

text:
               4.2.2012

               LV

               Eiropas Savienības Oficiālais Vēstnesis

               L 33/1

         KOMISIJAS ĪSTENOŠANAS REGULA (ES) Nr. 93/2012
   (2012. gada 3. februāris)
   par atļauju izmantot Lactobacillus plantarum (DSM 8862 un DSM 8866) kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka dzīvnieku ēdināšanā lietotām piedevām vajadzīga atļauja, un paredzēts šādas atļaujas piešķiršanas pamatojums un kārtība.

               (2)

               Lai saņemtu atļauju Lactobacillus plantarum (DSM 8862 un DSM 8866) izmantošanai, saskaņā ar Regulas (EK) Nr. 1831/2003 7. pantu tika iesniegts pieteikums. Minētajam pieteikumam bija pievienotas Regulas (EK) Nr. 1831/2003 7. panta 3. punktā paredzētās ziņas un dokumenti.

               (3)

               Pieteikums attiecas uz atļauju izmantot Lactobacillus plantarum (DSM 8862 un DSM 8866) kā barības piedevu cūkām, liellopiem, aitām, kazām un zirgiem, klasificējot to piedevu kategorijā “tehnoloģiskās piedevas”.

               (4)

               Eiropas Pārtikas nekaitīguma iestāde (“iestāde”) 2011. gada 11. oktobra atzinumā (2) secināja, ka paredzētajos lietošanas apstākļos Lactobacillus plantarum (DSM 8862 un DSM 8866) nav nelabvēlīgas ietekmes uz dzīvnieku veselību, cilvēku veselību vai vidi un ka šis preparāts var uzlabot skābbarības ražošanu no visu veidu lopbarības, pazeminot pH līmeni un uzlabojot sausnas saglabāšanos. Iestāde uzskata, ka īpašas pēcpārdošanas uzraudzības prasības nav nepieciešamas. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.

               (5)

                  Lactobacillus plantarum (DSM 8862 un DSM 8866) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.

               (6)

               Lai nodrošinātu saskaņotību ar iepriekš piešķirtajām atļaujām, ir lietderīgi šīs cūkām, liellopiem, aitām, kazām un zirgiem paredzētās barības piedevas apstiprinājumu attiecināt uz visām dzīvnieku sugām.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts barības piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 3. februārī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  EFSA Journal 2011; 9(11):2408.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas beigu termiņš

                  KVV/kg svaiga materiāla

                     Tehnoloģisko piedevu kategorija. Funkcionālā grupa: skābbarības piedevas

                  1k20812

                  —

                     Lactobacillus plantarum

                  (DSM 8862 un DSM 8866)

                                 Piedevas sastāvs

                              Preparāts Lactobacillus plantarum (DSM 8862 un DSM 8866), kas satur vismaz 3 × 1011 KVV/g piedevas (attiecība 1:1)

                                 Aktīvās vielas raksturojums

                                 Lactobacillus plantarum (DSM 8862 un DSM 8866)

                                 Analīzes metode
                                  (1)

                                          Skaitīšana barības piedevā: izmantojot Petri trauciņa un uztriepuma metodi (EN 15787)

                                          Identifikācija: izmantojot pulsējošā lauka gela elektroforēzi (PFGE)

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālā deva, to kā skābbarības piedevu neizmantojot kopā ar citiem mikroorganismiem: 3 × 108 KVV/kg (attiecība 1:1) svaiga materiāla.

                              3.

                              Drošības apsvērumi: darba laikā ieteicams izmantot elpceļu aizsarglīdzekļus un cimdus.

                  2022. gada 24. februāris

         (1)  Sīkāka informācija par analīzes metodēm atrodama Kopienas references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx


title: Komisijas Īstenošanas regula (ES) 2015/782 (2015. gada 19. maijs), ar kuru groza Padomes Īstenošanas regulu (ES) Nr. 917/2011, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes keramikas flīžu importam, lai pievienotu uzņēmumu I pielikumā minētajiem Ķīnas Tautas Republikas ražotājiem

text:
               20.5.2015

               LV

               Eiropas Savienības Oficiālais Vēstnesis

               L 124/9

         KOMISIJAS ĪSTENOŠANAS REGULA (ES) 2015/782
   (2015. gada 19. maijs),
   ar kuru groza Padomes Īstenošanas regulu (ES) Nr. 917/2011, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes keramikas flīžu importam, lai pievienotu uzņēmumu I pielikumā minētajiem Ķīnas Tautas Republikas ražotājiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1),
   ņemot vērā Padomes 2011. gada 12. septembra Īstenošanas regulu (ES) Nr. 917/2011, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes keramikas flīžu importam (2), un jo īpaši tās 3. pantu,
   tā kā:
   A.   IEPRIEKŠĒJĀ PROCEDŪRA

               (1)

               Padome saskaņā ar 9. pantu Regulā (EK) Nr. 1225/2009 ar Īstenošanas regulu (ES) Nr. 917/2011 Ķīnas Tautas Republikas izcelsmes keramikas flīžu importam Savienībā uzlika galīgo antidempinga maksājumu.

               (2)

               Sākotnējo izmeklēšanu attiecināja uz Ķīnas ražotāju eksportētāju izlasi saskaņā ar Regulas (EK) Nr. 1225/2009 17. pantu.

               (3)

               Padome keramikas flīžu importam, ko veikuši izlasē iekļautie uzņēmumi, noteica individuālas maksājuma likmes robežās no 26,3 % līdz 36,5 %. Sadarbībā iesaistītajiem ražotājiem eksportētājiem, kuri netika iekļauti izlasē, noteica maksājuma likmi 30,6 % apmērā. Ražotāju eksportētāju, kuri sadarbojās un nav iekļauti izlasē, saraksts ir ietverts Īstenošanas regulas (ES) Nr. 917/2011 I pielikumā. Turklāt tādu Ķīnas uzņēmumu importētajām keramikas flīzēm, kuri vai nu neinformēja par sevi, vai nesadarbojās izmeklēšanā, noteica valsts mēroga maksājuma likmi 69,7 % apmērā.

               (4)

               Sadarbībā iesaistīto ražotāju eksportētāju saraksts Īstenošanas regulas (ES) Nr. 917/2011 I pielikumā tika grozīts ar Padomes Īstenošanas regulu (ES) Nr. 567/2012 (3).

               (5)

               Īstenošanas regulas (ES) Nr. 917/2011 3. pantā noteikts, ka gadījumā, ja kāds keramikas flīžu ražotājs ĶTR sniedz pietiekamus pierādījumus tam, ka:

                           1)

                           tas ĶTR izcelsmes keramikas flīzes nav eksportējis Savienību izmeklēšanas periodā no 2009. gada 1. aprīļa līdz 2010. gada 31. martam;

                           2)

                           tas nav saistīts ar ražotājiem eksportētājiem, uz kuriem attiecināti minētajā regulā noteiktie antidempinga pasākumi, un

                           3)

                           tas faktiski eksportējis uz Savienību attiecīgās preces vai uzņēmies neatgriezeniskas līgumiskas saistības eksportēt uz Savienību ievērojamus apjomus tikai pēc izmeklēšanas perioda beigām, proti, pēc 2010. gada 31. marta,

                     tad minētās regulas 1. panta 2. punktu var grozīt, jaunajam ražotājam eksportētājam piešķirot maksājuma likmi, kas piemērojama tiem uzņēmumiem, kuri sadarbojās un nav iekļauti izlasē, proti, vidējo svērto maksājuma likmi 30,6 % apmērā.

         B.   PIEPRASĪJUMS PAR JAUNA REŽĪMA PIEŠĶIRŠANU RAŽOTĀJAM EKSPORTĒTĀJAM

               (6)

               Kāds ĶTR ražotājs eksportētājs (“pieprasījuma iesniedzējs”) apgalvoja, ka atbilst visiem trim iepriekš 4. apsvērumā noteiktajiem kritērijiem un ka tādēļ tam jāpiešķir tā pati nodokļa likme, kas ir piemērojama tiem sadarbībā iesaistītajiem uzņēmumiem, kuri nav iekļauti izlasē. Lai pamatotu savu apgalvojumu, tas sniedza atbildes uz anketas jautājumiem un apstiprinošus pierādījumus.

               (7)

               Eiropas Komisija pārbaudīja pierādījumus un konstatēja, ka pieteikuma iesniedzējs izpilda visus trīs iepriekš minētos kritērijus un ka tādēļ to var uzskatīt par jaunu ražotāju eksportētāju.

               (8)

               Tātad pieteikuma iesniedzējs būtu jāiekļauj uzņēmumu sarakstā Īstenošanas regulas (ES) Nr. 917/2011 I pielikumā, un šim uzņēmumam tādējādi būtu jāpiešķir maksājuma likme 30,6 % apmērā.

               (9)

               Pieteikuma iesniedzējs un Savienības ražošanas nozare tika informēti par šīs izmeklēšanas konstatējumiem, un tiem tika dota iespēja sniegt piezīmes. Piezīmes nav saņemtas.

               (10)

               Šī regula ir saskaņā ar atzinumu, kuru sniegusi komiteja, kas izveidota, pamatojoties uz Regulas (EK) Nr. 1225/2009 15. panta 1. punktu,

         IR PIEŅĒMUSI ŠO REGULU.
   1. pants
   Turpmāk minēto uzņēmumu iekļauj Ķīnas Tautas Republikas ražotāju eksportētāju sarakstā Padomes Īstenošanas regulas (ES) Nr. 917/2011 I pielikumā.

                  Nosaukums

                     Taric papildu kods

                  “Everstone Industry (Qingdao) Co., Ltd.

                  B998 ”

   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp.

      (2)  OV L 238, 15.9.2011., 1. lpp.

      (3)  Padomes 2012. gada 26. jūnija Īstenošanas regula (ES) Nr. 567/2012, ar kuru groza Īstenošanas regulu (ES) Nr. 917/2011, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes keramikas flīžu importam, pievienojot vienu uzņēmumu I pielikumā uzskaitītajiem ražotājiem Ķīnas Tautas Republikā (OV L 169, 29.6.2012., 11. lpp.).


title: Komisijas Īstenošanas regula (ES) Nr. 995/2011 ( 2011. gada 6. oktobris ), ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               7.10.2011

               LV

               Eiropas Savienības Oficiālais Vēstnesis

               L 263/7

         KOMISIJAS ĪSTENOŠANAS REGULA (ES) Nr. 995/2011
   (2011. gada 6. oktobris),
   ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2011./12. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Īstenošanas regulu (ES) Nr. 971/2011 (3). Šajās cenās un nodokļos jaunākie grozījumi izdarīti ar Komisijas Īstenošanas regulu (ES) Nr. 980/2011 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulā (EK) Nr. 951/2006 paredzētajiem noteikumiem un kārtībai,

         IR PIEŅĒMUSI ŠO REGULU.
   1. pants
   Ar Regulu (EK) Nr. 951/2006 2011./12. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Īstenošanas regulas (ES) Nr. 971/2011 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā 2011. gada 7. oktobrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 6. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 254, 30.9.2011., 12. lpp.

      (4)  OV L 258, 4.10.2011., 72. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2011. gada 7. oktobra piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 11 10 (1)

                  44,91

                  0,00

                  1701 11 90 (1)

                  44,91

                  1,43

                  1701 12 10 (1)

                  44,91

                  0,00

                  1701 12 90 (1)

                  44,91

                  1,13

                  1701 91 00 (2)

                  49,18

                  2,72

                  1701 99 10 (2)

                  49,18

                  0,00

                  1701 99 90 (2)

                  49,18

                  0,00

                  1702 90 95 (3)

                  0,49

                  0,22

         (1)  Standarta kvalitātei, kas noteikta Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Komisijas Īstenošanas regula (ES) Nr. 116/2013 ( 2013. gada 8. februāris ), ar ko attiecībā uz vielu eprinomektīnu groza pielikumu Regulā (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos  Dokuments attiecas uz EEZ

text:
               9.2.2013

               LV

               Eiropas Savienības Oficiālais Vēstnesis

               L 38/14

         KOMISIJAS ĪSTENOŠANAS REGULA (ES) Nr. 116/2013
   (2013. gada 8. februāris),
   ar ko attiecībā uz vielu eprinomektīnu groza pielikumu Regulā (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:

               (1)

               Farmakoloģiski aktīvo vielu, kas Savienībā paredzētas izmantošanai veterinārās zālēs produktīvajiem dzīvniekiem vai biocīdos produktos, kurus izmanto lopkopībā, maksimāli pieļaujamais atlieku daudzums (turpmāk “MRL”) būtu jānosaka saskaņā ar Regulu (EK) Nr. 470/2009.

               (2)

               Farmakoloģiski aktīvās vielas un to klasifikācija pēc to maksimāli pieļaujamā atlieku daudzuma dzīvnieku izcelsmes produktos ir noteiktas pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (2).

               (3)

               Eprinomektīns pašlaik ir iekļauts Regulas (ES) Nr. 37/2010 pielikuma 1. tabulā kā atļauta viela liellopu muskuļos, taukos, aknās, nierēs un pienā.

               (4)

               Eiropas Zāļu aģentūrai iesniegts pieteikums attiecināt spēkā esošo ierakstu par eprinomektīnu arī uz aitām.

               (5)

               Saskaņā ar Regulas (EK) Nr. 470/2009 5. pantu Eiropas Zāļu aģentūrai ir jāizskata iespēja izmantot kādai farmakoloģiski aktīvai vielai kādā konkrētā pārtikas produktā noteiktos maksimāli pieļaujamos atlieku daudzumus arī citam pārtikas produktam, kas iegūts no tās pašas sugas, vai iespēja kādai farmakoloģiski aktīvai vielai noteiktos maksimāli pieļaujamos atlieku daudzumus vienā vai vairākās sugās izmantot arī citām sugām. Veterināro zāļu komiteja ir ieteikusi noteikt pagaidu MRL eprinomektīnam aitu muskuļos, taukos, aknās, nierēs un pienā un ekstrapolēt eprinomektīna MRL aitu un liellopu muskuļos, taukos, aknās, nierēs un pienā uz kazām, nosakot pagaidu MRL muskuļos, taukos, aknās, nierēs un pienā.

               (6)

               Veterināro zāļu komiteja ir ieteikusi noteikt pagaidu MRL aitām un kazām, jo zinātniskie dati par ierosināto analīzes metodi atlieku uzraudzībai aitām un kazām ir nepilnīgi.

               (7)

               Tādēļ ieraksts par eprinomektīnu Regulas (ES) Nr. 37/2010 pielikuma 1. tabulā būtu jāgroza, lai iekļautu pagaidu MRL aitu un kazu muskuļos, taukos, aknās, nierēs un pienā. Minētajā tabulā noteiktajam pagaidu MRL attiecībā uz aitām un kazām jābūt spēkā līdz 2014. gada 1. jūlijam.

               (8)

               Ir lietderīgi noteikt samērīgu laikposmu, kurā attiecīgās ieinteresētās personas varētu veikt pasākumus, kas vajadzīgi jaunā noteiktā MRL ievērošanas nodrošināšanai.

               (9)

               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza atbilstīgi šīs regulas pielikumam.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 10. aprīļa.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 8. februārī

            Komisijas vārdā –

            priekšsēdētājs

         José Manuel BARROSO

      (1)  OV L 152, 16.6.2009., 11. lpp.

      (2)  OV L 15, 20.1.2010., 1. lpp.

      PIELIKUMS
      Ierakstu par eprinomektīnu Regulas (ES) Nr. 37/2010 pielikuma 1. tabulā aizstāj ar šādu:

                     Farmakoloģiski aktīvā viela

                     Marķieratliekas

                     Dzīvnieku suga

                     MRL

                     Izmeklējamie audi

                     Citi noteikumi (saskaņā ar Regulas (EK) Nr. 470/2009 14. panta 7. punktu)

                     Terapeitiskā klasifikācija

                     “Eprinomektīns

                     Eprinomektīns B1a

                     Liellopi

                     50 μg/kg

                     Muskuļi

                     IERAKSTA NAV

                     Pretparazītu līdzekļi / līdzekļi pret endoparazītiem un ektoparazītiem”

                     250 μg/kg

                     Tauki

                     1 500 μg/kg

                     Aknas

                     300 μg/kg

                     Nieres

                     20 μg/kg

                     Piens

                     Aitas, kazas

                     50 μg/kg

                     Muskuļi

                     Šīm dzīvnieku sugām noteiktie MRL ir pagaidu MRL. Tie ir spēkā līdz 2014. gada 1. jūlijam.

                     250 μg/kg

                     Tauki

                     1 500 μg/kg

                     Aknas

                     300 μg/kg

                     Nieres

                     20 μg/kg

                     Piens


title: Komisijas Īstenošanas regula (ES) 2015/829 (2015. gada 27. maijs), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
               29.5.2015

               LV

               Eiropas Savienības Oficiālais Vēstnesis

               L 132/6

         KOMISIJAS ĪSTENOŠANAS REGULA (ES) 2015/829
   (2015. gada 27. maijs),
   ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm, un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
   tā kā:

               (1)

               Ar Komisijas Regulu (EK) Nr. 1484/95 (3) ir noteikti sīki izstrādāti noteikumi papildu ievedmuitas nodokļu sistēmas ieviešanai un reprezentatīvās cenas mājputnu gaļas un olu nozarē, kā arī ovalbumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka ir jāgroza reprezentatīvās cenas konkrētu produktu importam, ņemot vērā cenu svārstības atkarībā no produktu izcelsmes.

               (3)

               Tādēļ Regula (EK) Nr. 1484/95 būtu attiecīgi jāgroza.

               (4)

               Ir jānodrošina šā pasākuma piemērošana iespējami drīz pēc atjaunināto datu nosūtīšanas, tādēļ šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 27. maijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 150, 20.5.2014., 1. lpp.

      (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam un atceļ Regulu Nr. 163/67/EEK (OV L 145, 29.6.1995., 47. lpp.).

      PIELIKUMS

            “I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Nodrošinājums, kas minēts 3. pantā
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        141,4

                        0

                        AR

                        0207 12 90

                        Nesadalītas, saldētas vistas, t. s. “65 % cāļi”

                        152,5

                        0

                        AR

                        166,8

                        0

                        BR

                        0207 14 10

                        Bezkaula, saldēti gaiļu vai vistu gabali

                        333,9

                        0

                        AR

                        237,5

                        19

                        BR

                        341,2

                        0

                        CL

                        315,9

                        0

                        TH

                        0207 27 10

                        Bezkaula, saldēti tītaru gabali

                        348,1

                        0

                        BR

                        371,2

                        0

                        CL

                        0408 91 80

                        Žāvētas olas bez čaumalām

                        468,7

                        0

                        AR

                        1602 32 11

                        Termiski neapstrādāti gaiļa vai vistas gaļas izstrādājumi

                        259,1

                        8

                        BR

         (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “citas izcelsmes vietas”.”